உலக அளவில் 2018-ம் ஆண்டில் அதிக சம்பளம் பெற்ற நடிகர்கள், நடிகைகளின் பெயர்ப் பட்டியலை உலகப் புகழ்பெற்ற ஃபோப்ஸ் இதழ் வெளியிட்டுள்ளது. 2017 ஜூன் 1 முதல் 2018 ஜூன் 1 வரையிலான காலகட்டத்தில் பெறப்பட்ட சம்பளம் கணக்கிடப்பட்டுள்ளது. உலக அளவில் முதல் 10 இடங்களில் பாலிவுட் நடிகர்கள் இருவர் இடம்பெற்றுள்ளனர். அதில், ஏழாவது இடத்தில் அக்‌ஷய் குமார் இடம் பெற்றுள்ளார். அவர், 2018-ம் ஆண்டில் 40.5 மில்லியன் அமெரிக்க டாலர் சம்பளமாகப் பெற்றுள்ளார். இந்திய மதிப்புக்கு சுமார் 283 கோடி ரூபாய் ஆகும். அதேபோல, சல்மான் கான் ஒன்பதாவது இடத்திலுள்ளார். அவர், 38.5 மில்லியன் அமெரிக்க டாலர் சம்பளமாகப் பெற்றுள்ளார்.